Oaklands Pied A Terre | LekkeSlaap
Oaklands Pied A Terre is 'n bekoorlike ateljee op 'n privaat perseel. Die ateljee is heeltemal apart van die hoofhuis. Dit is in Oaklands, Johannesburg, lekker naby 'n park, gimnasium, restaurante, Melrose Arch, Rosebank, en Wits Universiteit. Toegang tot die hoofweg, Gautrein en die lughawe is glad nie 'n probleem nie so dis ideaal vir sakelui en akademici.
Die ateljee het slaapplek vir 2 mense op 'n dubbelbed en daar is 'n kas en lessenaar. Die en suite-badkamer het 'n wasbak, stort, toilet en verhitte handdoekrelings. Verder is daar 'n yskassie, mikrogolf, verwarmer, koffie- en teemaakgeriewe, en WiFi.
Oaklands Pied A Terre het 'n privaat uitgang na 'n klein dek en 'n privaat tuinarea. Die ateljee het ook sy eie alarmstelsel en parkeerplek is beskikbaar op die perseel.